[{"text_idx": "#000000", "text": "Seekord viib tee mind u\u0308hte Vanalinna restorani, millest olen pa\u0308ris mitu korda mo\u0308o\u0308da ko\u0303ndinud ja mo\u0303elnud, et mida see Chedi ku\u0308ll endast kujutab. Astudes vanasse ja va\u0308a\u0308rikasse majja, istub minuga ko\u0303rge vo\u0303lvlae all lauda sa\u0308rava naeratusega Anni, kes on restoran Chedi juhataja, ning asub mind Aasia ko\u0308o\u0308gi ning Tallinna restoranide ajaloo osas valgustama."}, {"text_idx": "#000001", "text": "Chedi on ku\u0308llaltki vana restoran, 15 aastat vist isegi. Mis oli Tallinna gurmeemaastikul see moment puudu, mida Chedi ta\u0308itma asus?"}, {"text_idx": "#000002", "text": "Viisteist aastat tagasi ei olnud Tallinnas tegelikult sellist restorani, mis oleks pakkunud Aasia toitu restoranikogemuse tasemel. Oli palju kohti, kus pakuti suurtes kogustes va\u0308ga rammusaid ja o\u0303liseid nuudleid, kuid see kindlasti ei vo\u0303imaldanud kogeda Aasia ko\u0308o\u0308ki selle ko\u0303rgemal tasemel. Chedi eesma\u0308rk oligi tuua see Aasia ko\u0308o\u0308gi restoranielamus, kus saavad kokku maailmatasemel kokk, parim tooraine ja interjo\u0308o\u0308r, ehk siis restoran, kuhu vo\u0303iks minna u\u0308likonnas ja o\u0303htukleidis, kuid samas tunda end ikkagi koduselt."}, {"text_idx": "#000004", "text": "Jah, see on selline huvitav peatu\u0308kk Tallinna restoranimaastiku ajaloos. Sparling Group kattis po\u0303himo\u0303tteliselt tipprestoranidega ko\u0303iki maailma ko\u0308o\u0308ke ning idee seisnes selles, et sul on vo\u0303imalik neid kogeda to\u0303esti parimal vo\u0303imalikul tasemel. Nagu restoranide \u201ckuldne ring\u201d. Tippajal kuulus sinna kaksteist nime, kuid ta\u0308naseks on neist alles ja\u0308a\u0308nud vaid kolm, peale Chedi veel Mon Repos ja Tchaikovsky, kuid ka restoran O\u0308, Muuseum, Ore ja Kaks Kokka olid seal vaid mo\u0303ni aasta tagasi."}, {"text_idx": "#000006", "text": "Jah ja ei. Toidu ja teeninduse taseme poolest on kindlasti Chedi fine dining, kuid siin tuleb pisut ma\u0308ngu ka Aasia ko\u0308o\u0308gi eripa\u0308ra. Inimesed pisut pelgavad seda, et sa istud laua taha, siis paremal ja vasakul on pikk rida kahvleid, nuge ja lusikaid, ka menu\u0308u\u0308 vo\u0303ib tunduda pisut keeruline. Aasias on nii, et toidud pannakse laua keskele, sellisele keerlevale suurele alusele, mis on ka meil siin olemas, ning siis ko\u0303ik vo\u0303tavad sealt ja jagavad toitu. See teeb kogu selle kogemuse natuke hubasemaks."}, {"text_idx": "#000007", "text": "Mida Chedi puhul tooraine ja toidu valmistamise kvaliteet ta\u0308hendab?"}, {"text_idx": "#000008", "text": "Tooraine osas oleme va\u0308ga no\u0303udlikud, sest kuigi toidu kvaliteeti alguses ko\u0303rgeks saada on va\u0308ljakutse, siis veelgi raskem on seda kvaliteeti hoida, eriti kui ra\u0308a\u0308gime viieteistku\u0308mnest aastast. Na\u0308iteks meenub u\u0308ks moment, kus me ei saanud pakkuda jasmiinikana, sest kanaga olid tarneprobleemid. Tarnija pakkus teist tu\u0308u\u0308pi kana, mis oli suurem, kuid liha oli ja\u0308llegi teistsuguse tekstuuriga ning siin ongi meie ja mo\u0303ne teise toidukoha vahe, et kui me ei saa garanteerida ta\u0308iuslikku kogemust, siis me ei saa endale lati allalaskmist lubada. Kui klient leiab, et jasmiinikana on kuidagi kehvem kui kaks aastat tagasi, siis meie jaoks on see probleem. Meil peab toit olema ta\u0308pselt sama tasemega, mis viisteist aastat tagasi."}, {"text_idx": "#000009", "text": "Lambaliha fa\u0308nnid ra\u0308a\u0308givad, et head lammast, sellist mis poleks na\u0308tske ja ei oleks \u201ckasukamaitset\u201d, on raske leida. Kas teil on ka mingi tooraine, mis on ha\u0308sti no\u0303udlik ja no\u0303uab oskuslikku ka\u0308sitlemist?"}, {"text_idx": "#000010", "text": "Ma u\u0308tleks see kehtib iga kvaliteetse tooraine kohta, et lihtne on seda kihva keerata, kuid a\u0308kki pardiliha ehk on selline no\u0303udlik. Pardifilee u\u0308ksi on pisut igav, sellepa\u0308rast pakume meie tervet parti, siis on ka oluline, et need pardid oleks ko\u0303ik u\u0308he suurusega. Kui Chedi avati, siis menu\u0308u\u0308 pandi kokku koos Londoni Hakkasani restoraniketiga esindajatega. Hakkasan on siis maailmas esirinnas Aasia toidu rindel. Esimesed kokad tulid Chedisse samuti Londonist, to\u0308o\u0308tasid rotatsioonis siin peakokkadena ning hoolitsesid selle eest, et siin ko\u0303ik sujuks ja ka\u0308ima saaks."}, {"text_idx": "#000011", "text": "Me natuke juba ra\u0308a\u0308kisime, et Aasia kultuuris jagatakse toitu u\u0308hiselt ning ka lauad vo\u0303imaldavad seda. Mida veel on Chedi Aasiast siia toonud?"}, {"text_idx": "#000012", "text": "Kui nu\u0308u\u0308d interjo\u0308o\u0308ri vaadata, siis jah, siin ehk esimese hooga midagi suurt ja va\u0308rvilist Aasia kultuurist kohe silma ei torka. Eks siin la\u0308htuti ka reaalsusest, et see on ko\u0303rgete vo\u0303lvlagedega Vanalinna maja, seega teatud elementide osas no\u0303udlik. See esmamulje on aga petlik, sest tegelikult Chedi nimi ise ta\u0308hendab ainulaadset monumenti, mis asub tavaliselt budistliku templi keskel. See on jumalateenistuse koht ja budistlike o\u0303petuste su\u0308mbol ning inimesed usuvad, et Chedi toob rahu ja o\u0303nne nendesse kohtadesse, kuhu see on ehitatud. Meil on siin ka selline tempel, kuid natuke vastupidi, tempel on Chedis, kuid rahu ja o\u0303nne pakume siis hea toiduga ko\u0303ikidele soovijatele."}, {"text_idx": "#000013", "text": "Chedi on ka Woltis esindatud. U\u0308sna palju on olnud juttu, et selline tipprestorani toit peaks ja\u0308a\u0308ma ikkagi restorani nautimiseks. Kas teie kogemus ra\u0308a\u0308gib ka selle mo\u0303tte kasuks?"}, {"text_idx": "#000014", "text": "Jah, olen ka kuulnud, et kui esimene isolatsioon saabus, siis ka tipprestoranid katsetasid, kas nende toite saab kulleriga koju tellides nautida. Ma u\u0308tleks, et Aasia ko\u0308o\u0308k on u\u0308sna kullerteenuse so\u0303bralik, et toit vo\u0303ib pisut karbis ehk loksuda, siis tema visuaal ja maitse sa\u0308ilivad. Na\u0308iteks meie dim sum kreveti- ja pambuseta\u0308idisega saabub va\u0308ga kenasti ja va\u0308a\u0308rikalt kohale. See on ka u\u0308ks minu lemmikutest meie menu\u0308u\u0308st ja kui keegi mo\u0303tleb, millega algust teha, siis see on kindlasti hea valik."}, {"text_idx": "#000015", "text": "Chedi on to\u0303estanud juba mitmele po\u0303lvkonnale, et tipptasemel Aasia ko\u0308o\u0308k on elamus, mis on kindlasti proovimist va\u0308a\u0308rt. Tule ja saa sinagi Chedi templi kogemusest osa, vo\u0303i lase endale tu\u0308kike rahu ja o\u0303nne endale koju toimetada."}, {"text_idx": "#000016", "text": "Kes teeb, see jo\u0303uab: Noor jo\u0303gevamaalane jo\u0303uab kahes koolis to\u0308o\u0308tamise ko\u0303rvalt olla ka toidukuller"}, {"text_idx": "#000017", "text": "Kervin Kull on toidukullerina tegutsenud juba viis aastat. Igapa\u0308evaselt koolio\u0303petajana to\u0308o\u0308tav energiline, tegus ja ro\u0303o\u0303msameelne noormees leidis enda jaoks kullerito\u0308o\u0308 pikkadel suvevaheaegadel uusi va\u0308ljakutseid otsides. Palusime Kervinil lugejatega jagada, kuidas ta nii palju jaksab."}, {"text_idx": "#000018", "text": "Viljandi toidukuller ostis ja remondib teenitud rahaga kodu"}, {"text_idx": "#000019", "text": "Sellel talvel toidukulleri to\u0308o\u0308d alustanud Heleri Parts suudab enda sihikindluse, ro\u0303o\u0303msameelsuse ja energilisusega nakatada mitmeid Viljandi inimesi. Juhuslikult kullerito\u0308o\u0308le asunud naine on praeguseks to\u0308o\u0308postil igapa\u0308evaselt ning on lisasissetuleku abil suutnud ta\u0308ielikult osta ja renoveerida enda esimese kodu."}]